izlazni uređaji

Izlazni uređaji imaju zadatak da električne signale iz računala pretvore u podatke razumljive čovjeku (slova, brojke, slike, zvukove…). Najvažniji izlazni uređaji su monitor, pisač i zvučnici.

MONITOR

Monitor omogućava da doznamo što se u računalu događa. Predstavlja standardnu vanjsku izlaznu jedinicu svakog računala. S računalom je povezan preko grafičke kartice koja digitalne podatke iz računala pretvara u čovijeku vidljiv i razumljiv oblik.

Prema načinu izrade razlikujemo dvije vrste moniora:

CRT (Katodni) monitori

LCD monitori

Osim po vrsti zaslona monitori se razlikuju po veličini odnosno duljini dijagonale zaslona. Dijagonala se mjeri u inch-ima, a najčešće veličine su 17" i 19".

PISAČ (Printer)

Pisač je izlazni uređaj koji omogućava ispis podataka na papir. Od svih ulazni-izlaznih jedinica koje su se kroz prošlost i sadašnjost povezivale s računalima, pisači su zasigurno najučestaliji, najpristupačniji i stoga širem krugu ljudi najpoznatiji, a svakako su oni i vremenski najduže prisutni.

Vrste pisača su:

Iglični (matrični) pisač

Tintni (ink-yet) pisači

Laserski pisači

napomena: Stariji psači su se obično spajali na računalo preko paralelnog priključka, dok se noviji spajaju preko USB priključka.

ZVUČNICI

Zvučnici (Computer Speakers, Multimedia Speakers) za računalo imaju pojačalo integrirano unutar zvučnika tako da ih možete spojiti direktno na priključak zvučne kartice. Ako obične zvučnike želite spojiti na računalo prvo morate spojiti pojačalo (ili npr. hi-fi liniju) na zvučnu karticu a zatim na pojačalo spojite zvučnike.

Princip rada - Zvučnici unutar sebe imaju membrane koje se pomiču (vibriraju) i tako stvaraju zvuk. Da bi membrane znale kako se pomicati tj. kakav zvuk stvarati treba im signal koji im šalje računalo preko zvučne kartice.